{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Odluci o uvođenju strukovnog kurikuluma za stjecanje kvalifikacije STOLAR/STOLARICA u sektoru ŠUMARSTVO I DRVNA TEHNOLOGIJA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA OBRTNIČKA KOMORA","ODLUKU o uvođenju strukovnog kurikula za stjecanje kvalifikacije STOLAR/STOLARICA u sektoru ŠUMARSTVO I DRVNA TEHNOLOGIJA","Hrvatska obrtnička komora podržava uvođenje novih kurikuluma u sustav strukovnog obrazovanja i osposobljavanja te modernizaciju provedbe strukovnog obrazovanja, posebno isticanjem modularnog pristupa te jačanje komponente učenja temeljenog na radu kao ključne komponente kvalitetnog strukovnog obrazovanja.\n\nU skladu s navedenim, u nastavku dostavljamo primjedbe na predloženi kurikulum:\n\nPredlažemo pod odjeljkom Uvjeti i načini obrazovanja u okviru obrazovnog programa jasno istaknuti da su uvjeti i načini obrazovanja uz navedene zakonske i podzakonske akte određeni i posebnim propisima kojima je uređena provedba naukovanja. Primjer: Uvjeti u kojima se stječu kompetencije propisani su Državnim pedagoškim standardom srednjoškolskog sustava odgoja i obrazovanja (Narodne novine, broj 63/2008 i 90/2010) i Pravilnikom o načinu organiziranja i izvođenja nastave u strukovnim školama (Narodne novine, broj 140/2009 i 130/2020), kao i posebnim propisima kojima je uređena provedba naukovanja.\nS obzirom da se pod Uvjetima i načinima obrazovanja u okviru obrazovnog programa ne navodi i potreba posjedovanja Ugovora o naukovanju smatramo da je navedenu napomenu da se provedba naukovanja, a time i posjedovanje Ugovora o naukovanju regulira posebnim propisima kojima je uređena provedba naukovanja izrazito bitno istaknuti zbog jasnoće informacija o uvjetima i načinima obrazovanja u takvom modelu.\n\nNadalje, u vezi Oblika učenja temeljenog na radu u okviru strukovnog kurikuluma predlažemo jasno uvrstiti informaciju da se učenje temeljeno na radu realizira naukovanjem kod licenciranog poslodavca, odnosno uz prethodnu suglasnost ministarstva nadležnog za poduzetništvo i obrt, u ustanovi ili u Regionalnom centru kompetentnosti, ukoliko nije moguće osigurati dostatan broj odgovarajućih mjesta za naukovanje kod licenciranog poslodavaca.\n\nTakođer, u kurikulumu se navodi najmanji mogući broj CSVET bodova koje je potrebno ostvariti kod licenciranog poslodavca kao i postotci provedbe učenja temeljenog na radu ukupno i za svaki modul. Smatramo da je minimalno 50% CSVET bodova ukupnog obujma kvalifikacije potrebno ostvariti kod licenciranog poslodavca.\n\nKonačno, predlažemo jasno isticanje informacije o naučničkom ispitu kao dijelu obrane završnog rada, odnosno uvrštavanje informacije da je uvjet za stjecanje kvalifikacije izrađen i obranjen završni rad čiji je sastavni dio naučnički ispit.\n\nU skladu s navedenim, ljubazno molimo da razmotrite navedene primjedbe u vezi jasnog i konkretnog isticanja naukovanja kod licenciranih poslodavaca kao dijela učenja temeljenog na radu, pridržavanje optimalnog broja CSVET bodova koje je potrebno ostvariti kod licenciranog poslodavca kao i navođenja naučničkog ispita kao sastavnog dijela završnog rada. Navedene primjedbe dostavljamo s ciljem unaprjeđenja jasnoće i konkretnosti informacija u predloženom kurikulumu što će dovesti do kvalitetnije provedbe strukovnog obrazovanja za navedeno zanimanje.","Djelomično prihvaćen","Djelomično se prihvaća. \nU odjeljku Uvjeti i načini obrazovanja u okviru obrazovnog programa stoji: Uvjeti u kojima se stječu kompetencije propisani su Državnim pedagoškim standardom srednjoškolskog sustava odgoja i obrazovanja (Narodne novine, broj 63/2008 i 90/2010) i Pravilnikom o načinu organiziranja i izvođenja nastave u strukovnim školama (Narodne novine, broj 140/2009 i 130/2020), kao i posebnim propisima kojima je uređena provedba naukovanja.\nNavedenim su obuhvaćeni svi posebni propisi kojima se regulira provedba naukovanja uključujući i Ugovor o naukovanju kao i naučnički ispit.\nU odjeljku Oblici učenja temeljenog na radu stoji: Učenje temeljeno na radu realizira se naukovanjem kod licenciranog poslodavca uz prethodnu suglasnost ministarstva nadležnog za poduzetništvo i obrt. Ukoliko nije moguće osigurati dostatan broj odgovarajućih mjesta za naukovanje kod licenciranog poslodavaca, učenje temeljeno na radu može se ostvariti kod poslodavca, u Regionalnom centru kompetentnosti ili u ustanovi.\nNavedenim su obuhvaćene sve mogućnosti učenja temeljenog na radu čime se osigurava obrazovanje za kvalifikacije potrebne tržištu rada.\nU navedenom strukovnom kurikulu stoji da je najmanje 70 CSVET bodova potrebno je ostvariti kroz učenje na radnome mjestu što upravo čini najmanje 50% bodova strukovnog dijela kvalifikacije.\nHvala Vam na doprinosu u savjetovanju sa zainteresiranom javnošću."]
[2,"LIDIJA UDILJAK","ODLUKU o uvođenju strukovnog kurikula za stjecanje kvalifikacije STOLAR/STOLARICA u sektoru ŠUMARSTVO I DRVNA TEHNOLOGIJA","Komentira Hrvoje Ivoš: \"Pojam tokarenje se spominje samo kroz CNC tokarilice. Međutim postoje i jednostavniji i složeniji načini tokarenja (klasična tokarilica sa ručnim vođenjem alata, kopirne tokarilice, profilni automati, kombinirani strojevi -automati za tokarenje, glodanje, brušenje,...)\nTreba upoznati buduće stolare-ice sa izgledom i funkcijom svih postojećih ručnih i ručnih električnih alata. Možemo pričati o povijesti upotrebe alata ali govorimo li o tradicijskom obrtništvu ti alati su prisutni i kao eksponati ali i još uvijek u upotrebi.\nSpominje se odsisni uređaj a držim da je potrebno upoznati buduće stolare-ice i sa pomoćnim strojevima i načinu zbrinjavanja drvnog ostatka iz procesa obrade.\"","Nije prihvaćen","Ne prihvaća se. \nTokarenje drva obrađeno je u modulu „Specijalne tehnologije u obradi drva“ u trećem razredu. Učenici će nakon ovog modula moći:\n- razlikovati strojeve za tokarenje drva, tumačiti nacrte tokarenih elemenata određenog proizvoda od drva te ispravno odabrati drvni materijal predviđen za tokarenje\n- pripremiti drvni materijal predviđen za tokarenje drva te učvrstiti drvni element u tokarski stroj.\n- ispravno odabrati noževe za tokarenje te provesti postupak tokarenja drva. \n\nTakođer, u skupu ishoda učenja „Tokarenje drva“ (str. 192) navedeni su ishodi učenja iz kojih je vidljivo da učenik treba razlikovati sve vrste tokarilica i tehnike rada na njima. Isto je vidljivo i iz nastavnih cjelina/tema u skupu ishoda učenja „Tokarenje drva“ (str. 193) te u materijalnim uvjetima za stjecanje skupa ishoda učenja, gdje se navode minimalni uvjeti stolarskog praktikuma i/ili drvodjeljske tvrtke opremljeni strojevima za tokarenje drva i strojevi za tokarenje poput:\n- ručno mehanizirani alati za obradu drva; \n- strojevi za obradu drva (za piljenje, blanjanje, glodanje, brušenje, bušenje, dubljenje, tokarenje i dr.).\nVezano uz drugi dio komentara:\n- ručni alati obrađeni su u modulu Osnove stolarstva (str. 48-60), a ručni mehanizirani alati u modulu Ručni mehanizirani alati (str. 61-78),\n- u Strukovnom kurikulu za stjecanje kvalifikacije stolar na 76 mjesta spominje se zbrinjavanje otpada. U skupu ishoda učenja Zaštita na radu i zaštita okoliša u stolarstvu, zbrinjavanje otpada je obuhvaćeno ishodom Analizirati ekološki prihvatljive načine zbrinjavanja drvnog i ne drvnog otpada. \nHvala vam na doprinosu u savjetovanju sa zainteresiranom javnošću."]